Ing fase manic, wong kanthi bipolar nduweni energi kang gedhe, kreatif, lan euforia.[4] Anggone ngomong cepet, turune mung sedhela, lan hiperaktif. Rumangsa awake dhéwé kang paling kuwasa tanpa tandhing, utawa tinitah dadi wong kang gedhe.[4] Sanadyan pratandha iki nyenengake ananging bisa uga kang lara mecul saka tata trapsila.[2] Tuladhane, wong kanthi bipolar kerep tumindak sembrono sasuwene episode mania, ngentekake dhuwit celengan, tumindak sembrono, utawa mbangun investasi bisnis kang ilegal.[2] Kejaba iku uga gampang nesu, agresif-seneng gelut, mara tangan yèn ana wong kang ora sarujuk marang panemune, lan nyalahake sapa wae kang nyaruwe marang tumindake.[2] Saperangan wong uga delusional utawa krungu swara-swara aneh saka njero atine.[2]